Ritratt: NeONBRAND fuq Unsplash .td_uid_2_612a6821a346e_rand.td-a-rec-img{text-align:left}.td_uid_2_612a6821a346e_rand.td-a-rec-img img{margin:0 auto 0 0} L-Istitut għall-Ministeru Pastorali fi ħdan id-Djoċesi ta' Għawdex qed joffri kors ġdid ta' formazzjoni bl-isem: "Inklużjoni u Integrazzjoni ta' Persuni Vulnerabbli fil-Komunità" għal dawk li jaħdmu qrib persuni vulnerabbli fil-komunità. Il-lekċers, li se jibdew fit-2 ta' Ottbubru se jingħataw minn kelliema differenti u se jinżammu fis-Seminarju tal-Qalb ta' Ġesù, il-Belt Victoria, waqt li jiġu rrispettati l-miżuri tal-Covid-19 mitluba mill-Awtoritajiet tas-Saħħa. Il-kors, li se jkun offrut lil dawk interessati f'ħidma volontarja ma' persuni vulnerabbli f'ambjenti pastorali u jistgħu jibbenefikaw minnhu wkoll ħaddiema fil-qasam tas-saħħa u l-kura tal-anzjani li joffru attenzjoni ħolistika lil dawk li jużaw is-servizzi tagħhom. Il-formoli tal-applikazzjoni li jridu jintbagħtu sal-20 ta' Settembru jistgħu jinġabru mill-Uffiċċju tad-Djakonija, Ċentru Qalb Waħda, Triq il-Kappillan Ġużeppi Hili, il-Fontana, jew b'email lil diaconiagozo@gmail.com. Għal aktar tagħrif tista' ċċempel fuq 21564235 jew 99228918. .td_uid_3_612a6821a38bc_rand.td-a-rec-img{text-align:left}.td_uid_3_612a6821a38bc_rand.td-a-rec-img img{margin:0 auto 0 0}